《床几铭》
两汉·李尤

虚左致贤，设坐来宾。筵床对几，盛养巳陈。殽仁饭义，枕典席文。

道可醉饱，何必清醇。西伯善养，二老来臻。

作者简介：东汉广汉雒人，字伯仁。少以文章显。和帝时，侍中贾逵荐尤有司马相如、扬雄之风，拜兰台令史。安帝时迁谏议大夫，受诏与刘珍等撰《汉记》。帝废太子为济阴王，尤上书谏。顺帝立，迁乐安相。卒年八十三。